《送郑业师之汉阳》
明代·徐熥

春风吹柳枝，处处鸣鶗鴂。七十四老翁，犹作天涯别。

若比少壮游，此情倍呜咽。贫来褐不完，老去头如雪。

游非尚子怀，辩岂君卿舌。出门靡所甘，苦为饥寒迫。

湘江道路长，楚水烟波阔。兹行毋滞淫，门人望回辙。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。